 Sida aanu warbixintan ku helnay,isla markaana uu indhihiisa kusoo arkay shalay wariye wargeyska Foore ka tirsani,waxa uu dhulkaasi ku yaala xaafada shacabka ee Hargeysa,gaar ahaana kasoo horjeedka guriga uu magaalada Hargeysa ka dagan yahay gudoomiyaha mihnadlayaasha Caafimaadka Somaliland Axmed Xaashi Oday,waxaana uu dhulkaasi wasiirka Hawlaha guud iyo Guryeyntu Cali Marreexaan lacag badan kaga iibsaday maayarka golaha deegaanka Berbera Cabdishakuur Cidin,sidoo kalena xoghayihii hore ee golaha deegaanka Berbera Suhayb Maxamed Cali oo sida la sheegay qayb kamid ah dhulkaasi lahaa,waxaana sida aanu warbixintan ku helnay dhulkaasi hadda la kala siistay oo uu ku iibsaday wasiir Cali Mareexaan lacag xad dhaaf ah oo sida la sheegay ku dhaw 1 Milyan oo Dollar,isaga oo dhulkaasi uu cabirkiisa iyo baaxada uu ku fadhiyaaba ay wayn tahay kuna yaalo goob muhiim ah . 